21. 3. 83 De Europæiske Fællesskabers Tidende Nr. C 77/11 
Udtalelse om forslag til Rådets afgørelse om bemyndigelse af Kommissionen til at optage lån 
under Det nye Fællesskabsinstrument til fremme af investeringerne i Fællesskabet 
Den tekst, som er udtalelsens genstand, er endnu ikke offentliggjort i De Europæiske 
Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 28. oktober 19 8 2, i medfør af artikel 23 5 og 19 8 i traktaten om oprettelse 
af Det europæiske økonomiske Fællesskab, at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 204. plenarforsamling afholdt i 
Bruxelles den 26. og 27. januar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 235 og 
198, 
under henvisning til anmodning af 29. oktober 1982 fra 
Rådet for De europæiske Fællesskaber om Udvalgets 
udtalelse om forslag til Rådets afgørelse om bemyndigelse 
af Kommissionen til at optage lån under Det nye Fælles­
skabsinstrument til fremme af investeringerne i Fælles­
skabet, 
under henvisning til beslutning truffet af Udvalgets 
præsidium den 27. oktober 1982 om at pålægge Afde­
lingen for økonomiske og finansielle anliggender at 
udarbejde udtalelse om forslaget, 
under henvisning til udtalelse vedtaget den 27. april 1978 
af Udvalget om forslaget til Rådets afgørelse om bemyn­
digelse af Kommissionen til at optage lån til fremme af 
investeringerne i Fællesskabet 0), 
under henvisning til mundtlig beretning aflagt af ordfø­
reren, Jean Rouzier, 
under henvisning til forhandlingerne på det 74. møde i 
Afdelingen før økonomiske og finansielle anliggender, 
afholdt den 18. januar 1983, og 
under henvisning til forhandlingerne på den 204. plenar­
forsamling den 26. og 27. januar 1983 (mødet den 
26. januar 1983) -
med stort flertal (ingen stemmer imod, 1 undlod at 
stemme) 
(») EFT nr. C 269 af 13. 11. 1978. VEDTAGET FØLGENDE UDTALELSE: 
1. Generelle bemærkninger 
1.1. Under forbehold af nedenstående bemærkninger 
kan Det økonomiske og sociale Udvalg godkende forsla­
get af 15. oktober 1982 til Rådets afgørelse om bemyn­
digelse af Kommissionen til at optage lån under Det nye 
Fællesskabsinstrument til fremme af investeringerne i 
Fællesskabet. 
1.2. Dermed bekræfter Udvalget de udtalelser, det 
fremsatte ved oprettelsen af Det nye Fællesskabsinstru­
ment, almindeligvis benævnt NIC (udtalelse af 27. april 
1978) og den foregående udvidelse af NIC (udtalelse af 
25. februar 1981). 
1.3. Udvalget understregede dengang, »at det er nød­
vendigt at øge investeringerne, såfremt Fællesskabets 
økonomiske og sociale mål skal nås, og navnlig såfremt 
ledigheden skal bekæmpes«. Oprettelsen og udviklingen 
af NIC kan yde et ikke ubetydeligt bidrag hertil. 
1.4. Udvalget konstaterer, at det nye forslag til beslut­
ning har samme prioriterede mål som de tidligere beslut­
ninger om NIC, og at det først og fremmest har til formål 
at bemyndige Kommissionen til at optage et yderligere lån 
på 3 milliarder ECU for at øge NICs finansielle midler, 
udvide anvendelsesområdet til samtlige erhvervssektorer 
uden begrænsning med hensyn til virksomhedernes stør­
relse samt ændre procedurerne for NICs iværksættelse og 
funktion. 
1.5. Udvalget understreger endnu en gang, at øgede 
investeringer, øget økonomisk vækst og arbejdsløsheds­
bekæmpelse må være Det europæiske Fællesskabs for­
nemste mål. Udvalget mener, at en forudsætning for en 
realisering af disse mål er en bedre koordinering af den 
økonomiske politik samt en udvikling af konvergensen i 
Nr. C 77/12 De Europæiske Fællesskabers Tidende 21. 3. 83 
industripolitikken. En sådan samordning af medlemssta­
ternes økonomiske politik og industripolitik vil lettes, 
såfremt Det europæiske Fællesskab får rådighed over 
flere egne midler til at handle i denne retning, blandt 
andet gennem finansiel støtte til investeringsprojekter, 
der er i overensstemmelse med Fællesskabets retningslin­
jer, og som kan bidrage til en større konvergens inden for 
politikken på de nævnte områder. 
1.6. NIC er et finansieringsinstrument, som eksisterer 
side om side med andre låneinstrumenter (Den europæ­
iske Investeringsbank, EKSF- og EURATOM-lån) samt 
med støttebudgetinstrumenter, som Den europæiske 
Regionalfond, Socialfonden og Landbrugsfonden (garan­
ti- og udviklingssektionen). Udvalget har allerede tidlige­
re fremhævet, at det er nødvendigt at samordne Fælles­
skabets finansieringsinstrumenter på en bedre måde for at 
sikre en maksimal effektivitet. Hvad angår NIC, har 
Udvalget allerede i sine tidligere udtalelser understreget 
og minder igen om, at dette nye finansieringsinstrument 
skal supplere de øvrige instrumenter, både hvad angår 
målene og iværksættelsen, og at det ikke må konkurrere 
med disse øvrige instrumenter. Gennem NIC kan Fælles­
skabet intervenere i regioner eller i sektorer, som ikke 
falder ind under de øvrige finansieringsinstrumenters 
anvendelsesområde, eller styrke Fællesskabets finansielle 
intervention. Konvergensen mellem de forskellige instru­
menters mål bør fremmes og styrkes. På dette sidste punkt 
turde udviklingen i samarbejdet mellem Kommissionen 
og Den europæiske Investeringsbank, således som det 
foreslås i beslutningen, udgøre et positivt element. 
2. Bemærkninger vedrørende de foreslåede ændringer 
2.1. Udvalget kræver, at NIC får permanent karakter 
og godkender forslaget om at bemyndige Kommissionen 
til at optage lån for yderligere 3 milliarder ECU. Det 
mener dog, at denne beslutning bør træffes på grundlag af 
en klarere definition af målene og hensigterne med hensyn 
til anvendelsen af de yderligere finansielle midler. Det 
mener endvidere, at anvendelsen af disse lån bør ske på en 
sådan måde, at der ikke skabes forstyrrelser på kapital­
markedet. 
2.2. Angående dette punkt beklager Udvalget, at 
Kommissionen ikke har givet oplysninger om eller gjort 
status over NICs aktiviteter eller foretaget en vurdering af 
virkningerne på det økonomiske og sociale plan af de 
ydede lån og de finansierede investeringer; den har heller 
ikke meddelt, i hvilket omfang de har bidraget til øget integration af medlemsstaternes økonomiske politik. De 
årlige beretninger om Fællesskabets låneaktiviteter giver 
kun summariske informationer på dette område. 
2.3. I beslutningsforslaget gentages de mål, som alle­
rede blev opstillet i forbindelse med de tidligere beslut­
ninger vedrørende NIC, nemlig øget konvergens og 
integration af medlemsstaternes økonomiske politik samt 
en understregning af forpligtelsen til at tage hensyn til den 
regionale dimension og nødvendigheden af at bekæmpe 
arbejdsløsheden. Til disse allerede bekræftede mål tilføjes 
i beslutningsforslaget et nyt mål, nemlig »en styrkelse af 
fællesskabsøkonomiens konkurrenceevne, blandt andet 
ved hjælp af udbredelse af nye teknologier og innova­
tion«. 
2.4. Som allerede anført har Udvalget i flere af sine 
udtalelser bekræftet, at i den økonomiske politik bør for 
det første bekæmpelse af arbejdsløsheden og for det andet 
øgede investeringer have topprioritet, for at virksomhe­
dernes konkurrenceevne kan styrkes og produktionen og 
dermed den økonomiske vækst genoplives, idet en større 
konvergens mellem medlemsstaternes politik er et vigtigt 
middel til realiseringen af disse mål. Ethvert investerings­
projekt, der finansieres inden for NIC, bør derfor først og 
fremmest opfylde disse to kriterier. 
2.5. Der stilles endvidere forslag om at udvide NICs 
anvendelsesområde til alle erhvervssektorer. For så vidt 
angår erhvervssektorerne er interventionsmulighederne 
ikke længere begrænset til små og mellemstore virksom­
heder, således som det fastsættes i den hidtil gældende 
beslutning om NICs funktion. Udvalget understreger, at 
det stadig er nødvendigt, at NIC støtter de små og 
mellemstore virksomheders investeringer ved hjælp af 
lån, men har dog ingen indvendinger mod princippet om 
at udvide anvendelsesområdet til alle erhvervssektorer 
uden restriktioner, hvad angår størrelsen. Denne udvidel­
se rejser dog visse spørgsmål angående det generelle 
anvendelsesområde. 
2.6. Udvalget konstaterer, at Kommissionen ikke 
giver nogle anvisninger med hensyn til, i hvilke erhvervs­
sektorer den har til hensigt at yde NIC-lån. Udvalget er af 
den opfattelse, at lånene først og fremmest bør ydes til 
investeringsprojekter i sektorer, som har mulighed for 
udvikling, både hvad angår produktion og beskæftigelse 
under forhold, der gør det muligt at klare sig i den 
internationale konkurrence. De bør endvidere udgøre et 
led i en faktisk koordinering af erhvervspolitikken og 
fremme genindustrialiseringen af kriseramte regioner 
samt oprettelsen af nye arbejdspladser.